STUDIU: Utilizarea canabisului în tratamentul împotriva COVID-19, eficientă.
The Jerusalem Post: Studiul recent întreprins de firmele israeliene de cercetare şi dezvoltare a canabisului Eybna şi CannaSoul se concentrează asupra eficacităţii utilizării terpenelor de canabis în tratarea infecţiilor cu COVID-19. S-a demonstrat că terpenele nu sunt doar componenţi de aromă cu efect placebo, ci au un efect antiinflamatoric semnificativ. Acest studiu marchează deschiderea spre noi orizonturi în cercetare, prin utilizarea de formule naturale cu acţiune sinergetică, ale căror capacităţi terapeutice le depăşesc pe cele ale ingredientelor farmaceutice active unice.
Rezultatele iniţiale ale unui studiu israelian in vivo, care testează beneficiile utilizării terpenelor de canabis în tratarea infecţiilor inflamatorii, precum COVID-19, au fost foarte promiţătoare. . Studiul realizat de firmele israeliene de cercetare şi dezvoltare a canabisului Eybna şi CannaSoul, este centrat pe examinarea eficacităţii utilizării unei formule unice de terpene de canabis – NT-VRL – în tratarea afecţiunilor inflamatorii, cum este sindromul "furtunii de citokine", care apare frecvent în cazurile grave de COVID-19.Furtunile de citokine apar atunci când organismul produce prea multe celule imune şi compuşi activatori ai acestora – numiţi citokine, provocând hipertensiune arterială, leziuni pulmonare, sindromul de detresă respiratorie şi insuficienţă la nivelul anumitor organe. Acesta este un fenomen comun, care apare la unii pacienţi atunci când, în efortul de a lupta împotriva virusului, răspunsul sistemului imunitar este unul extrem. S-a observat că mulţi pacienţi cu COVID-19 mor din cauza creşterii producţiei moleculelor de citokine şi nu din cauza virusului în sine."Rezultatele preliminare au fost foarte pozitive, demonstrând o activitate antiinflamatorie semnificativă a terpenelor şi desfiinţând concepţia potrivit căreia terpenele sunt doar componenţi de aromă cu efect placebo", a declarat co-fondatorul şi directorul companiei Eybna, Nadav Eyal.În aprilie, cele două organizaţii şi-au anunţat intenţia de a colabora în cercetare, pentru studierea eficacităţii compusului inhalabil NT-VRL în tratamentul infecţiilor virale. Ipotezele lor au fost formulate pe baza unor cercetări anterioare, efectuate în 2002, când se declanşase focarul SARS, în urma cărora au constatat că terpenele sunt agenţi antivirali eficienţi şi că în special anumite formule de terpene reduc severitatea bolii respiratorii.Concluziile cercetării, publicate în revista medicală Health Europa, au arătat că utilizarea NT-VRL în combinaţie cu canabidiol (CBD) este "de două ori" mai eficace în tratarea furtunilor de citokine decât utilizarea canabidiolului singur, şi acelaşi lucru este valabil şi pentru tratamentul unor afecţiuni inflamatorii cu dexametazonă. Cercetătorii au confruntat formula de terpenă NT-VRL patentată de Eybna cu CBD şi Dexametazona prin testarea compuşilor atât individual, cât şi împreună – şi au văzut că amestecul de NT-VRL şi CBD este cea mai eficientă opţiune de tratare a inflamaţiilor.Pentru cercetarea în sine oamenii de ştiinţă au folosit celule mononucleare din sângele periferic uman (PBMC), donate de persoane sănătoase, la care au indus condiţiile inflamatorii ale unei furtuni de citokine şi, pentru a asigura acurateţea şi eficacitatea rezultatelor, au efectuat teste de citotoxicitate înainte şi după experiment.După cum afirmă Nadav Eyal, acest studiu semnifică deschiderea spre "o nouă lume, de formule naturale cu acţiune sinergetică, cu capacităţi terapeutice" pe care ingredientele farmaceutice active unice nu le pot egala.